Metropolregion Rhein-Neckar

D **Region Ryy-Necker** oder **Metropolregion Ryy-Necker** (dt. *Region Rhein-Neckar* oder *Metropolregion Rhein-Neckar*) isch e Verdiichdigsruum ùn e Ruumornigs- ùn Blaanigsregion im Drèiländereg Baade-Wiirdebäärg, Hesse ùn Ryyland-Pfalz. Mid rùnd 2,48 Mio Yywooner isch d Region dr sibdgreeschd Wiirschfdsruum z Dydschland ùn zeld syder em 28. April 2005 zue dr europäische Metropolregione.

D Region Ryy-Necker ùmfasd d Groosschded Manne, Ludwigshafe und Heidelberg ùn s Ùmland vù däne Schded. Syder em 1. Jänner 2006 ghèère au dr Necker-Oodewald-Chrais ùn d Siidpfalz derzue. Zuechimbfdig sol au no d Region Midlere Ooberryy yybùnde wääre.

## Schded ùn Landchrais
Zue dr Region Ryy-Necker ghèère die Schded ùn Landchrais (Stand 31.&nbsp;Dezämber 2006):

; Baade-Wiirdebäärg
* Stadt Manne (307.914 Yywooner)
* Stadt Heidelberg (144.634 Yywooner)
* Ryy-Necker-Chrais (534.220 Yywooner)
* Necker-Oodewald-Chrais (150.022 Yywooner)

; Hesse
* Chrais Bergstroß (264.985 Yywooner)

; Ryyland-Pfalz
* Schdad Ludwigshafe am Ryy (163.560 Yywooner)
* Schdad Worms (82.212 Yywooner)
* Schdad Neistadt an dr Wyystroß (53.506 Yywooner)
* Schdad Speyer (50.648 Yywooner)
* Schdad Frankethal (46.938 Yywooner)
* Schdad Landau in dr Pfalz (43.048 Yywooner)
* Ryy-Pfalz-Chrais (149.187 Yywooner)
* Landchrais Bad Dürkheim (134.628 Yywooner)
* Landchrais Germersche (125.425 Einwohner)
* Landchrais Sidligi Wyystroß (110.211 Yywooner)

## Gschiichd
1951 hän d Schded Manne, Heidelberg, Ludwigshafe ùn Viernheim ùn d Landchrais Ludwigshafe ùn Heidelberg d „Kommunal Arbetsgmeinschaft Ryy-Necker“ grinded. 1969 isch dr èèrschd Schdaadsverdraag ùnderzaichned woore zwische Baade-Wiirdebäärg, Hesse ùn Ryyland-Pfalz iber d Region, 1970 hed sich derno dr Ruumornigsverband Ryy-Neckar konschtituiert.

Wyderi Schrid im Uusböu vù dr regionale Zämeaarbed sin d Grindig vùm „Rhein-Neckar-Dreieck e.&nbsp;V. “ 1989, dr Zämeschlùs vù dr Induschtrii- ùn Handelschamere im „IHK Wirtschaftsforum“ ane 2000 ùn d Grindig vù dr „Initiative Zukunft Rhein-Neckar-Dreieck“ 2003.

Am 28. April 2005 isch d Region Ryy-Necker offiziäll zuen ere „Europäische Metropolregion“ gnänd woore ùn am 26. Juli 2005 isch e nèie Schdaadsverdraag ùnderzaichned woore, wù dr Region greeseri Handligsmeegligkaide gee hed.

Zem 1. Jäner 2006 isch ùf dr Grùndlaag vùm zweede Schdaadsverdraag dr „Verband Region Rhein-Neckar“ as Räächdsnoofolger vùm bishäärige Ruumornigsverband Ryy-Necker, em Regionalverband Ryy-Necker-Oodewald ùn dr Blaanigsgmainschafd Ryypflaz.

## Regionalblaanig
Dr Verband Region Ryy-Necker isch e Kerperschaft vum effentlige Rächt ùn dr Dreeger vù dr gmainschhafdlige Regionalblaanig ùn Ruumornig.

Dr Verband isch aine vù zwelf Regionalverbänd z Baade-Wiirdebäärg, ain vù dr fimf Ruumornigsverbänd z Hesse ùn ain vù dr fimf Ruumornigsverbänd z Ryyland-Pfalz. D Gschäfdsschdel vùm Regionalverband isch z Manne.

Dr Verband schdeld e Regionalblaan ùn koordinierd d Wiirschafdsfèèrderig, s Standortmarketing, Kongräss, Mässe, Kultur- ùn Sportveraaschdalige, s Tourismusmarketing, Landschaftsparks ùn Erhooligsyyriichdige, d Verchèèrsblaanig, s Verchèèrsmanagement ùn d Energiiversoorgig.

## Literatur
* Wolfgang König: *Die Europäische Metropolregion als steuerungstheoretisches Problem / Politische und gesellschaftliche Initiativen zum Aufbau der Metropolregion Rhein-Neckar*. Marburg 2007. ISBN 978-3-8288-9354-2. 
* Mathias König: *Die Europäische Metropolregion: Neuer Vertreter regionaler Interessen / Politischer Lobbyismus durch die Metropolregion Rhein-Neckar*. Marburg 2007. ISBN 978-3-8288-9353-5.

## Weblink
* Offiziäll Portal vu dr Metropolregion Ryy-Necker
* Verband Region Ryy-Necker
* Staatsvertrag zur Verbandsgrindig